**Mikaela Shiffrin** (s. 13. maaliskuuta 1995) on yhdysvaltalainen alppihiihtäjä, kaksinkertainen olympiavoittaja, seitsenkertainen maailmanmestari, viisinkertainen maailmancupin kokonaiskilpailuvoittaja ja kahdeksankertainen pujottelucupin voittaja. Hän on voittanut myös suurpujottelun cupin kahdesti ja supersuurpujottelun cupin kerran. Hän on voittanut ennätykselliset 97 maailmancupin osakilpailua. Hän on nuorin olympiavoittaja pujottelussa 18 vuoden ja 345 päivän iässä.

Arvokilpailut
-------------

Schladmingin MM-kilpailuissa 2013 Shiffrin voitti kultaa pujottelussa ja oli kuudes suurpujottelussa. Sotšin olympialaisissa 2014 hän voitti kultaa pujottelussa ja oli suurpujottelussa viides. Vailin / Beaver Creekin MM-kilpailuissa 2015 hän voitti pujottelun maailmanmestaruuden ja oli suurpujottelussa kahdeksas. Sankt Moritzin MM-kilpailuissa 2017 hän saavutti kultaa pujottelussa ja hopeaa suurpujottelussa. Pyeongchangin olympialaisissa 2018 hän sai kultaa suurpujottelussa, hopeaa alppiyhdistetyssä ja oli neljäs pujottelussa. Vuoden 2019 MM-kilpailuissa Åressa hän voitti supersuurpujottelun sekä pujottelun maailmanmestaruuden ja suurpujottelussa pronssia. Cortina d’Ampezzon MM-kilpailuissa 2021 hän voitti alppiyhdistetyssä kultaa ja saavutti suurpujottelussa hopeaa. Pujottelussa ja supersuurpujottelussa hän sai pronssia. Pekingin olympialaisissa 2022 hän sijoittui supersuurpujottelussa yhdeksänneksi ja syöksylaskussa 18:nneksi sekä keskeytti niin pujottelun kuin suurpujottelunkin avauskierroksella ja myös alppiyhdistetyn pujotteluosuudella. Courchevelin / Méribelin MM-kilpailuissa 2023 Shiffrin saavutti suurpujottelussa kultaa, pujottelussa sekä supersuurpujottelussa hopeaa ja keskeytti alppiyhdistetyn pujotteluosuudella.

Maailmancup
-----------

Maailmancupissa Shiffrin kilpaili ensimmäisen kerran kaudella 2010–2011 Špindlerův Mlýnissä. Ensimmäiset maailmancupin pisteensä hän saavutti Aspenin pujottelussa marraskuussa 2011 sijoittumalla kahdeksanneksi. Joulukuussa 2011 hän laski numerolla 40 kolmanneksi Lienzin pujottelussa. Toisen palkintokorokesijoituksensa Shiffrin saavutti Levin pujottelussa marraskuussa 2012 oltuaan kolmas. Ensimmäisen voittonsa hän saavutti Åren pujottelussa joulukuussa 2012. Tammikuussa 2013 Shiffrin voitti Zagrebin sekä Flachaun pujottelut ja oli kolmas Moskovan kaupunkipujottelussa. Maaliskuussa hän sijoittui kolmanneksi Ofterschwangin pujottelussa. Shiffrin ratkaisi pujottelucupin voiton itselleen voittamalla kauden päätöskilpailun Lenzerheidessa. Maailmancupin kokonaiskilpailussa hän sijoittui viidenneksi.

Kaudella 2013–2014 Shiffrin voitti Levin pujottelun ja sijoittui toiseksi Beaver Creekin suurpujottelussa. Lienzissä hän oli toinen pujottelussa ja kolmas suurpujottelussa. Kauden toisen pujotteluvoittonsa Shiffrin saavutti Bormiossa ja kolmannen Flachaussa, molemmat tammikuussa 2014. Maaliskuussa hän voitti Åren sekä Lenzerheiden pujottelut. Hän voitti pujottelucupin toisen kerran urallaan. Maailmancupin kokonaiskilpailussa hän oli kuudes.

Shiffrin aloitti kauden 2014–2015 jakamalla Söldenin suurpujottelun voiton Anna Fenningerin kanssa. Hän saavutti samalla ensimmäisen maailmancupin voittonsa suurpujottelussa. Joulukuussa Shiffrin oli kolmas Kühtain suurpujottelussa ja voitti pujottelun. Tammikuussa hän voitti Zagrebin pujottelun ja oli kolmas Flachaun pujottelussa. Helmikuussa hän voitti Mariborin pujottelun sekä maaliskuussa Åren ja Méribelin pujottelut. Hän voitti pujottelun maailmancupin kolmannen kerran peräkkäin. Suurpujottelucupissa hän oli kolmas ja maailmancupin kokonaiskilpailussa neljäs.

Kaudella 2015–2016 Shiffrin sijoittui toiseksi Söldenin suurpujottelussa ja voitti Aspenin ensimmäisen pujottelun. Hän voitti pujottelun peräti 3,07 sekunnilla, joka on suurin ero koskaan naisten pujottelussa ensimmäisen ja toisen sijoituksen välillä. Shiffrin voitti ylivoimaisesti myös seuraavana päivänä käydyn Aspenin toisen pujottelukilpailun. Hän loukkasi polvensa Åren maailmancupkilpailun lämmittelylaskussa joulukuussa, ja joutui olemaan kaksi kuukautta sivussa. Hän voitti paluukilpailunsa, Crans-Montanan pujottelun helmikuussa 2016. Maaliskuussa hän voitti Jasnán ja Sankt Moritzin pujottelut. Hän voitti kauden kaikki viisi maailmancupin pujottelua, joihin osallistui, ja sijoittui pujottelucupissa neljänneksi sekä maailmancupin kokonaiskilpailussa kymmenenneksi.

Kaudella 2016–2017 Shiffrin sijoittui toiseksi Söldenin suurpujottelussa sekä voitti Levin, Killingtonin ja Sestrieren pujottelun. Hän voitti Semmeringissä kaksi suurpujottelua ja yhden pujottelun. Zagrebin pujottelun hän keskeytti ensimmäisellä kierroksella. Hän oli voittanut 12 edellistä pujottelun maailmancupin osakilpailua, joihin oli osallistunut. Hän voitti pujottelun jälleen Mariborissa. Flachaun pujottelussa hän oli kolmas. Hän voitti Tukholman paripujottelun, Crans-Montanan alppiyhdistetyn ja Squaw Valleyn suurpujottelun. Aspenin pujottelussa hän sijoittui toiseksi. Hän voitti maailmancupin kokonaiskilpailun ja pujottelucupin sekä sijoittui suurpujottelucupissa toiseksi.

Kaudella 2017–2018 Shiffrin sijoittui toiseksi Levin pujottelussa ja Killingtonin suurpujottelussa. Hän voitti Killingtonin pujottelun. Lake Louisen ensimmäisessä syöksylaskussa hän sijoittui kolmanneksi ja voitti seuraavana päivänä käydyn toisen syöksylaskun. Nämä olivat hänen ensimmäiset maailmancupin palkintosijansa vauhtilajeissa, siis syöksylaskussa tai supersuurpujottelussa. Joulukuun lopussa Shiffrin voitti Courchevelin suurpujottelun ja paripujottelun sekä Lienzin pujottelun. Lienzin suurpujottelussa hän oli kolmas. Tammikuun alussa hän voitti viisi kilpailua peräkkäin: Oslon kaupunkitapahtuman, Zagrebin pujottelun, Kranjska Goran suurpujottelun ja pujottelun sekä Flachaun pujottelun. Cortina d’Ampezzon syöksylaskussa hän oli kolmas. Ofterschwangissa hän oli kolmas suurpujottelussa ja voitti pujottelun. Hän voitti myös Åren pujottelun. Hän voitti maailmancupin kokonaiskilpailun ja pujottelucupin, oli kolmas suurpujottelucupissa ja viides syöksylaskucupissa.

Kaudella 2018–2019 Shiffrin sijoittui Söldenin suurpujottelussa kolmanneksi. Hän voitti Levin ja Killingtonin pujottelut sekä Lake Louisen supersuurpujottelun. Sankt Moritzissa hän voitti supersuurpujottelun ja paripujottelun, Courchevelissä suurpujottelun ja pujottelun. Semmeringissä hän voitti pujottelun. Oslon kaupunkitapahtumassa hän oli toinen. Hän voitti Zagrebin pujottelun ja oli toinen Flachaun pujottelussa. Hän voitti Kronplatzin suurpujottelun, Cortina d’Ampezzon supersuurpujottelun ja jakoi voiton Petra Vlhován kanssa Mariborin suurpujottelussa sekä voitti pujottelun. Hän voitti Tukholman kaupunkitapahtuman. Špindlerův Mlýnissä hän voitti pujottelun ja sijoittui suurpujottelussa toiseksi. Soldeussa hän voitti sekä pujottelun että suurpujottelun. Hän voitti maailmancupin kokonaiskilpailun kolmannen kerran peräkkäin. Hän voitti myös pujottelun, suurpujottelun ja supersuurpujottelun cupit.

Mikaela Shiffrin Tukholman maailmancupkilpailun voittajana helmikuussa 2019.
Kaudella 2019–2020 Shiffrin sijoittui Söldenin suurpujottelussa toiseksi ja voitti Levin pujottelun. Killingtonissa hän voitti pujottelun ja oli suurpujottelussa kolmas. Lake Louisen syöksylaskussa hän sijoittui toiseksi ja Sankt Moritzin supersuurpujottelussa kolmanneksi. Lienzissä hän voitti sekä suurpujottelun että pujottelun. Zagrebin pujottelussa hän oli toinen, Flachaun pujottelussa kolmas ja Sestrieren suurpujottelussa kolmas. Banskossa hän voitti syöksylaskun ja supersuurpujottelun. Hän oli maailmancupin kokonaiskilpailussa ja pujottelucupissa toinen, suurpujottelucupissa kolmas ja syöksylaskucupissa viides. Hän keskeytti kautensa helmikuun alussa isänsä tapaturmaisen kuoleman vuoksi eikä paluu maaliskuussa maailmancupin finaaleissa onnistunut, koska kilpailut peruttiin koronaviruspandemian vuoksi.

Shiffrin palasi maailmancupiin Levin pujottelussa marraskuussa 2020 yli 300 päivän tauon jälkeen. Hän sijoittui kauden 2020–2021 avauspujottelussa toiseksi. Shiffrin voitti joulukuussa 2020 Courchevelin suurpujottelun. Myöhemmin samassa kuussa hän sijoittui kolmanneksi Semmeringin pujottelussa. Tammikuussa 2021 hän voitti Flachaun pujottelun. Maaliskuussa 2021 Shiffrin voitti Jasnán pujottelun. Jasnan suurpujottelussa hän oli kolmas. Åren pujotteluissa hän oli kolmas ja toinen. Lenzerhaiden pujottelussa ja suurpujottelussa hän oli toinen. Hän sijoittui maailmancupin kokonaiskilpailussa neljänneksi sekä pujottelu- ja suurpujottelucupissa toiseksi.

Kaudella 2021–2022 Shiffrin voitti Söldenin suurpujottelun ja oli toinen Levin kummassakin pujottelussa. Shiffrin voitti Killingtonin pujottelun. St. Moritzin molemmissa supersuurpujottelusisa hän sijoittui kolmanneksi. Shiffrin voitti Courchevelin ensimmäisen suurpujottelun ja sijoittui jälkimmäisessä roiseksi. Zagrebin pujottelussa hän sijoittui toiseksi. Hän voitti Schladmingin pujottelun ja oli Lenzerheiden supersuurpujottelussa toinen. Åren suurpujottelussa hän sijoittui kolmanneksi. Maailmancupin finaaleissa Courchevelissa hän voitti syöksylaskun ja oli toinen supersuurpujottelussa. Hän voitti maailmancupin kokonaiskilpailun, sijoittui pujottelucupissa toiseksi sekä suurpujottelu- ja supersuurpujottelucupeissa kolmanneksi.

Kauden 2022-2023 Shiffrin avasi voittaen Levin molemmat pujottelut marraskuussa. Hän sijoittui Sestrieren pujottelussa toiseksi. Hän voitti Sankt Moritzin supersuurpujottelun. Hän voitti Semmeringin molemmat suurpujottelut ja pujottelun. Hän voitti Zagrebin ensimmäisen pujottelun. Hän voitti Kranjska Goran jälkimmäisen suurpujottelun. Hän sijoittui Flachaun pujottelussa toiseksi. Hän voitti Kronplatzin molemmat suurpujottelut. Hän voitti Spindleruv Mlynin ensimmäisen pujottelun ja sijoittui jälkimmäisessä toiseksi. Samalla hän varmisti pujottelucupin voiton jo ennen MM-kilpailuja. Åressa hän voitti suurpujottelun ja pujottelun, joista jälkimmäinen oli hänen uransa 87. maailmancupin osakilpailuvoittonsa, millä hän nousi kaikkien aikojen eniten alppihiihdon maailmancupin osakilpailuja voittaneeksi urheilijaksi ohi Ingemar Stenmarkin. Maailmancupin finaaleissa Soldeussa hän oli pujottelussa kolmas ja voitti suurpujottelun. Hän voitti maailmancupin kokonaiskilpailun sekä pujottelun ja suurpujottelun lajicupit.

Kaudella 2023–2024 Shiffrin voitti Levin toisen pujottelun. Hän oli kolmas Killingtonin suurpujottelussa ja voitti pujottelun. Tremblantin molemmissa suurpujotteluissa hän sijoittui kolmanneksi. Hän St. Moritzin syöksylaskun. Courchevelin pujottelussa hän oli toinen. Hän voitti Lienzin suurpujottelun ja pujottelun. Hän voitti Flachaun pujottelun. Hän sijoittui toiseksi Jasnan suurpujottelussa ja voitti pujottelun. Hän voitti Åren pujottelun. Hän voitti Saalbach-Hinterglammin pujottelun. Hän sijoittui maailmancupin kokonaiskilpailussa kolmanneksi, voitti pujottelucupin ja oli suurpujottelucupissa viides.

Muut kilpailut
--------------

Shiffrin sijoittui kaudella 2010–2011 Nor-Am Cupin kokonaispisteissä kolmanneksi ja voitti pujottelucupin. Vuonna 2011 Shiffrin voitti kultaa Yhdysvaltain mestaruuskisojen pujottelussa. Nuorten MM-kilpailuissa Crans Montanassa 2011 hän otti pujottelussa pronssia Jessica Depaulin ja Anna Swenn-Larssonin jälkeen.

Maailmancupin osakilpailuvoitot
-------------------------------

| Kausi | # | Päivä | Paikka | Laji |
| --- | --- | --- | --- | --- |
| 20134 voittoa(4 pujottelussa) | 1. | 20. joulukuuta 2012 | Ruotsi Åre | Pujottelu |
| 2. | 4. tammikuuta 2013 | Kroatia Zagreb | Pujottelu |
| 3. | 15. tammikuuta 2013 | Itävalta Flachau | Pujottelu |
| 4. | 16. maaliskuuta 2013 | Sveitsi Lenzerheide | Pujottelu |
| 20145 voittoa(5 pujottelussa) | 5. | 16. marraskuuta 2013 | Suomi Levi | Pujottelu |
| 6. | 5. tammikuuta 2014 | Italia Bormio | Pujottelu |
| 7. | 14. tammikuuta 2014 | Itävalta Flachau | Pujottelu |
| 8. | 8. maaliskuuta 2014 | Ruotsi Åre | Pujottelu |
| 9. | 15. maaliskuuta 2014 | Sveitsi Lenzerheide | Pujottelu |
| 20156 voittoa(5 pujottelussa, 1 suurpujottelussa) | 10. | 25. lokakuuta 2014 | Itävalta Sölden | Suurpujottelu |
| 11. | 29. joulukuuta 2014 | Itävalta Kühtai | Pujottelu |
| 12. | 4. tammikuuta 2015 | Kroatia Zagreb | Pujottelu |
| 13. | 22. helmikuuta 2015 | Slovenia Maribor | Pujottelu |
| 14. | 14. maaliskuuta 2015 | Ruotsi Åre | Pujottelu |
| 15. | 21. maaliskuuta 2015 | Ranska Méribel | Pujottelu |
| 20165 voittoa(5 pujottelussa) | 16. | 28. marraskuuta 2015 | Yhdysvallat Aspen | Pujottelu |
| 17. | 29. marraskuuta 2015 | Yhdysvallat Aspen | Pujottelu |
| 18. | 15. helmikuuta 2016 | Sveitsi Crans-Montana | Pujottelu |
| 19. | 6. maaliskuuta 2016 | Slovakia Jasná | Pujottelu |
| 20. | 19. maaliskuuta 2016 | Sveitsi Sankt Moritz | Pujottelu |
| 201711 voittoa(6 pujottelussa, 3 suurpujottelussa, 1 alppiyhdistetyssä, 1 paripujottelussa) | 21. | 12. marraskuuta 2016 | Suomi Levi | Pujottelu |
| 22. | 27. marraskuuta 2016 | Yhdysvallat Killington | Pujottelu |
| 23. | 11. joulukuuta 2016 | Italia Sestriere | Pujottelu |
| 24. | 27. joulukuuta 2016 | Itävalta Semmering | Suurpujottelu |
| 25. | 28. joulukuuta 2016 | Itävalta Semmering | Suurpujottelu |
| 26. | 29. joulukuuta 2016 | Itävalta Semmering | Pujottelu |
| 27. | 8. tammikuuta 2017 | Slovenia Maribor | Pujottelu |
| 28. | 31. tammikuuta 2017 | Ruotsi Tukholma | Paripujottelu |
| 29. | 26. helmikuuta 2017 | Sveitsi Crans-Montana | Alppiyhdistetty |
| 30. | 10. maaliskuuta 2017 | Yhdysvallat Squaw Valley | Suurpujottelu |
| 31. | 11. maaliskuuta 2017 | Yhdysvallat Squaw Valley | Pujottelu |
| 201812 voittoa(7 pujottelussa, 1 syöksylaskussa, 2 suurpujottelussa, 1 paripujottelussa, 1 kaupunkitapahtumassa) | 32. | 26. marraskuuta 2017 | Yhdysvallat Killington | Pujottelu |
| 33. | 2. joulukuuta 2017 | Kanada Lake Louise | Syöksylasku |
| 34. | 19. joulukuuta 2017 | Ranska Courchevel | Suurpujottelu |
| 35. | 20. joulukuuta 2017 | Ranska Courchevel | Paripujottelu |
| 36. | 28. joulukuuta 2017 | Itävalta Lienz | Pujottelu |
| 37. | 1. tammikuuta 2018 | Norja Oslo | Kaupunkitapahtuma |
| 38. | 3. tammikuuta 2018 | Kroatia Zagreb | Pujottelu |
| 39. | 6. tammikuuta 2018 | Slovenia Kranjska Gora | Suurpujottelu |
| 40. | 7. tammikuuta 2018 | Slovenia Kranjska Gora | Pujottelu |
| 41. | 9. tammikuuta 2018 | Itävalta Flachau | Pujottelu |
| 42. | 10. maaliskuuta 2018 | Saksa Ofterschwang | Pujottelu |
| 43. | 17. maaliskuuta 2018 | Ruotsi Åre | Pujottelu |
| 201917 voittoa(8 pujottelussa, 4 suurpujottelussa, 3 supersuurpujottelussa, 1 paripujottelussa, 1 kaupunkitapahtumassa) | 44. | 17. marraskuuta 2018 | Suomi Levi | Pujottelu |
| 45. | 25. marraskuuta 2018 | Yhdysvallat Killington | Pujottelu |
| 46. | 2. joulukuuta 2018 | Kanada Lake Louise | Supersuurpujottelu |
| 47. | 8. joulukuuta 2018 | Sveitsi Sankt Moritz | Supersuurpujottelu |
| 48. | 9. joulukuuta 2018 | Sveitsi Sankt Moritz | Paripujottelu |
| 49. | 21. joulukuuta 2018 | Ranska Courchevel | Suurpujottelu |
| 50. | 22. joulukuuta 2018 | Ranska Courchevel | Pujottelu |
| 51. | 29. joulukuuta 2018 | Itävalta Semmering | Pujottelu |
| 52. | 5. tammikuuta 2019 | Kroatia Zagreb | Pujottelu |
| 53. | 15. tammikuuta 2019 | Italia Kronplatz | Suurpujottelu |
| 54. | 20. tammikuuta 2019 | Italia Cortina d’Ampezzo | Supersuurpujottelu |
| 55. | 1. helmikuuta 2019 | Slovenia Maribor | Suurpujottelu |
| 56. | 2. helmikuuta 2019 | Slovenia Maribor | Pujottelu |
| 57. | 19. helmikuuta 2019 | Ruotsi Tukholma | Kaupunkitapahtuma |
| 58. | 9. maaliskuuta 2019 | Tšekki Špindlerův Mlýn | Pujottelu |
| 59. | 16. maaliskuuta 2019 | Andorra Soldeu | Pujottelu |
| 60. | 17. maaliskuuta 2019 | Andorra Soldeu | Suurpujottelu |
| 20206 voittoa(3 pujottelussa, 1 suurpujottelussa, 1 syöksylaskussa, 1 supersuurpujottelussa) | 61. | 23. marraskuuta 2019 | Suomi Levi | Pujottelu |
| 62. | 1. joulukuuta 2019 | Yhdysvallat Killington | Pujottelu |
| 63. | 28. joulukuuta 2019 | Itävalta Lienz | Suurpujottelu |
| 64. | 29. joulukuuta 2019 | Itävalta Lienz | Pujottelu |
| 65. | 24. tammikuuta 2020 | Bulgaria Bansko | Syöksylasku |
| 66. | 26. tammikuuta 2020 | Bulgaria Bansko | Supersuurpujottelu |
| 20213 voittoa(2 pujottelussa, 1 suurpujottelussa) | 67. | 14. joulukuuta 2020 | Ranska Courchevel | Suurpujottelu |
| 68. | 12. tammikuuta 2021 | Itävalta Flachau | Pujottelu |
| 69. | 6. maaliskuuta 2021 | Slovakia Jasná | Pujottelu |
| 20225 voittoa(2 suurpujottelussa, 2 pujottelussa, 1 syöksylaskussa) | 70. | 23. lokakuuta 2021 | Itävalta Sölden | Suurpujottelu |
| 71. | 28. marraskuuta 2021 | Yhdysvallat Killington | Pujottelu |
| 72. | 21. joulukuuta 2021 | Ranska Courchevel | Suurpujottelu |
| 73. | 11. tammikuuta 2022 | Itävalta Schladming | Pujottelu |
| 74. | 16. maaliskuuta 2022 | Ranska Courchevel | Syöksylasku |
| 202314 voittoa(6 pujottelussa, 7 suurpujottelussa, 1 supersuurpujottelussa) | 75. | 19. marraskuuta 2022 | Suomi Levi | Pujottelu |
| 76. | 20. marraskuuta 2022 | Suomi Levi | Pujottelu |
| 77. | 18. joulukuuta 2022 | Sveitsi Sankt Moritz | Supersuurpujottelu |
| 78. | 27. joulukuuta 2022 | Itävalta Semmering | Suurpujottelu |
| 79. | 28. joulukuuta 2022 | Itävalta Semmering | Suurpujottelu |
| 80. | 29. joulukuuta 2022 | Itävalta Semmering | Pujottelu |
| 81. | 4. tammikuuta 2023 | Kroatia Zagreb | Pujottelu |
| 82. | 8. tammikuuta 2023 | Slovenia Kranjska Gora | Suurpujottelu |
| 83. | 24. tammikuuta 2023 | Italia Kronplatz | Suurpujottelu |
| 84. | 25. tammikuuta 2023 | Italia Kronplatz | Suurpujottelu |
| 85. | 28. tammikuuta 2023 | Tšekki Špindlerův Mlýn | Pujottelu |
| 86. | 10. maaliskuuta 2023 | Ruotsi Åre | Suurpujottelu |
| 87. | 11. maaliskuuta 2023 | Ruotsi Åre | Pujottelu |
| 88. | 19. maaliskuuta 2023 | Andorra Soldeu | Suurpujottelu |
|

Lähteet
-------

1. 1 2 3 4 5 6 7 8 9 10 11 12 13 14 15 16 17 18 19 20  Mikaela Shiffrin Kansainvälinen hiihtoliitto (FIS).  (englanniksi)
2. ↑  Mikaela Shiffrin voitti taas *spurtti.com*.  19.3.2923. Viitattu 22.3.2023.
3. ↑  U.S. teen Mikaela Shiffrin wins historic Olympic slalom gold *www.cbsnews.com*. Viitattu 19.11.2022. (englanniksi)
4. ↑  Schild jyrää pujottelucupissa, Poutiainen 13:s *yle.fi*. Yleisradio. Viitattu 29.12.2011.
5. ↑  Shiffrin Wins Slalom Opener With Record for Margin *nytimes.com*. Viitattu 29.11.2015. (englanniksi)
6. ↑  Pujottelumestari Shiffrin selvisi säikähdyksellä *yle.fi*.  15.12.2015. Viitattu 17.2.2016.
7. ↑  Pujottelussa yllätys - Shiffrinin pitkä voittoputki katkesi *yle.fi*.  3.1.2017.
8. ↑  Reponen, Jussi-Pekka: Supertähti Mikaela Shiffrin teki kesällä surutyötä ja opetteli verotus- ja kirjanpitoasioita, joita hänen isänsä oli hoitanut ennen kuolemaansa *Helsingin Sanomat*.  21.11.2020. Viitattu 11.2.2022.
9. ↑  LaConte, John: Mikaela Shiffrin’s father, Jeff Shiffrin, dies unexpectedly at 65 *Vail Daily*.  3.2.2020. Viitattu 11.2.2022. (englanniksi)
10. ↑  Isän yllättävä kuolema muutti kaiken voittaneen supertähden elämän, mutta vastoinkäymiset jatkuivat – Kalle Palander puhuu kahdesta huolenaiheesta ja yhdestä suuresta panoksesta Levillä *yle.fi*. Viitattu 21.11.2020.
11. ↑
12. ↑
13. ↑
14. ↑
15. ↑  Mikaela Shiffrin laittoi alppihistorian uusiksi – "Vaikea käsittää" *mtvuutiset.fi*.  11.3.2023. Viitattu 22.3.2023.
16. ↑  Results *fis-ski.com*. Viitattu 28.11.2011. (englanniksi)[vanhentunut linkki]

Aiheesta muualla
----------------

* Kuvia tai muita tiedostoja aiheesta **Mikaela Shiffrin** Wikimedia Commonsissa

* Mikaela Shiffrin Twitterissä

Naisten pujottelun olympiavoittajat

|  |
| --- |
| 1948: Gretchen Fraser | 1952: Andrea Mead-Lawrence | 1956: Renée Colliard | 1960: Anne Heggtveit | 1964: Christine Goitschel | 1968: Marielle Goitschel | 1972: Barbara Cochran | 1976: Rosi Mittermaier | 1980: Hanni Wenzel | 1984: Paoletta Magoni | 1988: Vreni Schneider | 1992: Petra Kronberger | 1994: Vreni Schneider | 1998: Hilde Gerg | 2002: Janica Kostelić | 2006: Anja Pärson | 2010: Maria Riesch | 2014: Mikaela Shiffrin | 2018: Frida Hansdotter | 2022: Petra Vlhová |

Naisten suurpujottelun olympiavoittajat

|  |
| --- |
| 1952: Andrea Mead-Lawrence | 1956: Ossi Reichert | 1960: Yvonne Rüegg | 1964: Marielle Goitschel | 1968: Nancy Greene | 1972: Marie-Thérèse Nadig | 1976: Kathy Kreiner | 1980: Hanni Wenzel | 1984: Debbie Armstrong | 1988: Vreni Schneider | 1992: Pernilla Wiberg | 1994: Deborah Compagnoni | 1998:  Deborah Compagnoni | 2002: Janica Kostelić | 2006: Julia Mancuso | 2010: Viktoria Rebensburg | 2014: Tina Maze | 2018: Mikaela Shiffrin | 2022: Sara Hector |

Naisten alppihiihdon maailmancupin kokonaiskilpailun voittajat

|  |
| --- |
| 1967: Nancy Greene | 1968: Nancy Greene | 1969: Gertrud Gabl | 1970: Michèle Jacot | 1971: Annemarie Pröll | 1972: Annemarie Pröll | 1973: Annemarie Pröll | 1974: Annemarie Pröll | 1975: Annemarie Moser-Pröll | 1976: Rosi Mittermaier | 1977: Lise-Marie Morerod | 1978: Hanni Wenzel | 1979: Annemarie Moser-Pröll | 1980: Hanni Wenzel | 1981: Marie-Thérèse Nadig | 1982: Erika Hess | 1983: Tamara McKinney | 1984: Erika Hess | 1985: Michela Figini | 1986: Maria Walliser | 1987: Maria Walliser | 1988: Michela Figini | 1989: Vreni Schneider | 1990: Petra Kronberger | 1991: Petra Kronberger | 1992: Petra Kronberger | 1993: Anita Wachter | 1994: Vreni Schneider | 1995: Vreni Schneider | 1996: Katja Seizinger | 1997: Pernilla Wiberg | 1998: Katja Seizinger | 1999: Alexandra Meissnitzer | 2000: Renate Götschl | 2001: Janica Kostelić | 2002: Michaela Dorfmeister | 2003: Janica Kostelić | 2004: Anja Pärson | 2005: Anja Pärson | 2006: Janica Kostelić | 2007: Nicole Hosp | 2008: Lindsey Vonn | 2009: Lindsey Vonn | 2010: Lindsey Vonn | 2011: Maria Riesch | 2012: Lindsey Vonn | 2013: Tina Maze | 2014: Anna Fenninger | 2015: Anna Fenninger | 2016: Lara Gut | 2017: Mikaela Shiffrin | 2018: Mikaela Shiffrin | 2019: Mikaela Shiffrin | 2020: Federica Brignone | 2021: Petra Vlhová | 2022: Mikaela Shiffrin | 2023: Mikaela Shiffrin |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat
* Puola

 |
|  |
| Henkilöt | 
* Yle

 |

 |